O slávnom Veľkom jablku po svete koluje množstvo pravdivých aj vymyslených "legiend" a turisti sa radi na všetko, čo počuli, pýtajú.
A tak Newyorčania často dostávajú otázky, koľko celebrít poznajú, či je cestovanie metrom skutočne také nebezpečné či ako si môže niekto dovoliť platiť byt v takom drahom meste…
Aj vy bývate v maličkej tmavej diere?
Veľký byt – vysoké nájomné, malý (alebo radšej "útulný") byt – nižšie náklady. Tak to chodí.
Koľko stojí váš podnájom?
Ľudia, tobôž nie neznámi, sa na plat, finančnú situáciu či rôzne typy výdavkov nezvyknú pýtať – považuje sa to za príliš osobné. Mesačné náklady na bývanie v New Yorku však mnoho turistov z kategórie "tabu" vyčleňuje.
Ako si môžete niečo dovoliť kúpiť?
Nikto si nemôže dovoliť všetko, každý si určuje priority. Pravdou však je, v New Yorku sú platy v priemere vysoké.
Je metro bezpečné?
Asi ako každá MHD na svete. Cestuje tu ním však každý. Presúvať sa autom je pomalé a taxíkmi navyše aj zbytočne drahé.
Ako ste si zvykli neustále sa tlačiť v davoch?
Je jasné, že ľudia sa radi zaujímajú o každodenný život v mieste, ktoré navštívia. A debata akosi vždy skĺzne k "preplneným uliciam, metru, obchodom". Nuž, v každom väčšom meste býva vyššia koncentrácia ľudí na istých miestach v určitých časoch.
Máte naozaj všade špinu?
V porovnaní s inými mestami je New York dosť znečistený, ale domáci si na to už zvykli a nevnímajú to.
Jete stále pizzu a čínu ako vo filmoch?
Áno.
Nejdú vám všetci tí turisti na nervy?
Toto sa radi pýtajú všetci turisti. Odhliadnuc od zahusťovania premávky, ktoré spôsobujú, Newyorčania sú radi, keď vidia, ako sa ich mesto páči návštevníkom a takmer každý im veľmi rád poradí a ukáže smer, ak treba.
Odkiaľ v skutočnosti pochádzate?
Mnoho návštevníkov automaticky predpokladá, že do New Yorku "sa dá len prisťahovať", nie "sa tam narodiť". Je pravda, že u mnohých to naozaj platí, keďže Američania sa vo všeobecnosti pomerne často sťahujú, no tí majú zasa problém odpovedať na túto otázku krátko a jednoducho: Máte na mysli miesto, kde sa narodili? Kde vyrastali? Kde chodili na vysokú? Alebo kde momentálne žije ich rodina, ktorú chodia navštevovať?
Times Square je úžasné! Chodíte tam často?
Nie. Žiaden Newyorčan, ktorý na námestí nepracuje, tam dobrovoľne nechodí. Ťažko by niekto v celom meste našiel preplnenejšie miesto, kde sa už ani turisti pomaly nevmestia.
Kde sa nachádza bar zo seriálu "Ako som spoznal vašu mamu"?
V celosvetovo známom seriáli sa hlavné postavy stretávali v bare MacLaren's. V skutočnosti sa podnik volá McGee's Pub and Restaurant a nájdete ho medzi Broadwayom a 8th Avenue.